«Barselona» hujumchisi Neymar yaqinda Barselona yaqinidagi tungi klublardan birida o‘ta agressiv kayfiyatdagi fanat bilan gap talashib qoldi va bu holatda xavfsizlik xodimlarni ularni ajratish uchun vaziyatga aralashishga majbur bo‘ldi, deb yozmoqda Sport.es. Voqea «Barselona» AQSh turnesiga yo‘l olishidan oldinroq, tungi klub yonidagi avtomobillar to‘xtash joyida sodir bo‘lgandi. Guvohlarning so‘zlariga ko‘ra, agar xavfsizlik xodimlari o‘z vaqtida vaziyatga aralashmaganda ikki tomon mushtlashib ketishi mumkin edi.